
Text rozhodnutia
Súd: Krajský súd Košice Spisová značka: 6S/111/2016 Identifikačné číslo súdneho spisu: 7016201215 Dátum vydania rozhodnutia: 18. 05. 2017 Meno a priezvisko sudcu, VSÚ: JUDr. Eva Baranová ECLI: ECLI:SK:KSKE:2017:7016201215.1 Uznesenie Krajský súd v Košiciach v právnej veci žalobkyne R.. W. O., bývajúcej v Č. B. XX, O. N., právne zastúpenej JUDr. Jurajom Füzerom, advokátom, M. R. Štefánika 1256/22, Trebišov, proti žalovanému Obec Čierne Pole, Čierne Pole 16, právne zastúpeného Advokátskou kanceláriou JUDr. Peter Szárszoi, s.r.o., Michalovce, Štefánikova 8, na nariadenie neodkladného opatrenia, takto r o z h o d o l : Návrh o d m i e t a . Žiaden z účastníkov nemá právo na náhradu trov konania. o d ô v o d n e n i e : 1. Žalobkyňa podala na Krajský súd v Košiciach žalobu o preskúmanie zániku mandátu poslanca obecného zastupiteľstva podľa § 313 a nasl. zákona č. 162/2015 Z.z. Správny súdny poriadok. 2. Návrhom zo dňa 15.02.2017 sa domáhala toho, aby súd nariadil neodkladné opatrenie podľa § 324, § 325 ods.1 písm.d) a nasl. Civilného sporového poriadku s odôvodnením, že je potrebné v tomto konaní bezodkladne upraviť pomery medzi účastníkmi, pretože jej poslanecký mandát trvá a nikdy sa ho nevzdala. 3. Podľa § 25 prvá veta Správneho súdneho poriadku ak tento zákon neustanovuje inak, použijú sa na konanie pred správnym súdom primerane ustanovenia prvej a druhej časti Civilného sporového poriadku okrem ustanovení o intervencii. 4. Neodkladné opatrenie, nariadenie ktorého sa žalobkyňa domáha, je zaradené v tretej časti tretej hlavy prvého oddielu Civilného sporového poriadku. 5. Správna žaloba o preskúmanie zániku mandátu poslanca obecného zastupiteľstva je konaním, ktorý upravuje Správny súdny poriadok, v ktorom je inštitút neodkladného opatrenia vylúčený. Je to jednak preto, lebo by išlo o neprípustný zásah z hľadiska princípu deľby výkonnej a súdnej moci. Použitie tretej časti Civilného sporového poriadku, kde je upravený tejto inštitút, je pojmovo vylúčené podľa § 25 Správneho súdneho poriadku. 6. Z uvedených dôvodov súd žalobkyni návrh podľa § 98 ods.1 písm.g) Správneho súdneho poriadku odmietol. 7. O trovách konania súd rozhodol podľa § 170 písm.a) Správneho súdneho poriadku, podľa ktorého žiaden z účastníkov konania nemá právo na náhradu trov konania, ak žaloba bola odmietnutá. Poučenie: Proti tomuto rozhodnutiu je prípustná kasačná sťažnosť, ktorá musí byť podaná v lehote jedného mesiaca od doručenia rozhodnutia krajského súdu. Zmeškanie lehoty nemožno odpustiť. V kasačnej sťažnosti sa uvedú všeobecné náležitostí podania to znamená, ktorému správnemu súdu je určené, kto ho robí, ktorej veci sa týka, čo sa ním sleduje, ako aj označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 Správneho súdneho poriadku (ďalej len "sťažnostné body") sa podáva a návrh výroku rozhodnutia (sťažnostný návrh), podpis a spisová značka konania. Ďalej sa v kasačnej sťažnosti musí uviesť označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva (ďalej len "sťažnostné body") a návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti. Kasačnú sťažnosť možno odôvodniť len tým, že krajský súd v konaní alebo pri rozhodovaní porušil zákon tým, že a) na rozhodnutie vo veci nebola daná právomoc súdu v správnom súdnictve, b) ten, kto v konaní vystupoval ako účastník konania, nemal procesnú subjektivitu, c) účastník konania nemal spôsobilosť samostatne konať pred krajským súdom v plnom rozsahu a nekonal za neho zákonný zástupca alebo procesný opatrovník, d) v tej istej veci sa už skôr právoplatne rozhodlo alebo v tej istej veci sa už skôr začalo konanie, e) vo veci rozhodol vylúčený sudca alebo nesprávne obsadený krajský súd, f) nesprávnym procesným postupom znemožnil účastníkovi konania, aby uskutočnil jemu patriace procesné práva v takej miere, že došlo k porušeniu práva na spravodlivý proces, g) rozhodol na základe nesprávneho právneho posúdenia veci, h) sa odklonil od ustálenej rozhodovacej praxe kasačného súdu, i) nerešpektoval záväzný právny názor, vyslovený v zrušujúcom rozhodnutí o kasačnej sťažnosti alebo j) podanie bolo nezákonne odmietnuté. Dôvod kasačnej sťažnosti uvedený v odseku 1 písm.g) až i) sa vymedzí tak, že sťažovateľ uvedie právne posúdenie veci, ktoré pokladá za nesprávne, a uvedie, v čom spočíva nesprávnosť tohto právneho posúdenia. Dôvod kasačnej sťažnosti nemožno vymedziť tak, že sťažovateľ poukáže na svoje podania pred krajským súdom. Podanie možno urobiť písomne, a to v listinnej podobe alebo v elektronickej podobe. Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí správnemu súdu do desiatich dní, na podanie sa neprihliada. Správny súd na dodatočné doručenie podania nevyzýva. K podaniu kolektívneho orgánu musí byť pripojené rozhodnutie, ktorým príslušný kolektívny orgán vyslovil s podaním súhlas. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší účastník konania dostal jeden rovnopis s prílohami. Ak sa nepredloží potrebný počet rovnopisov a príloh, správny súd vyhotoví kópie podania na trovy toho, kto podanie urobil. Sťažovateľ alebo opomenutý sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa alebo opomenutého sťažovateľa musia byť spísané advokátom.

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2017:7016201215.1 (dáta aktuálne k 12. 11. 2026). Záväzné je znenie zverejnené súdom.




